Imtella' Mejju 23, 2021 Il-Gvern tal-Kongo nieda pjan ta' evakwazzjoni tal-massa fil-belt ta' Goma wara li beda jiżbroffa vulkan kbir. Lava bdiet ittir mill-muntanja Nyiragongo u fformat sħaba ħoxna sewda fuq Goma – belt li fiha jgħixu maż-żewġ miljun ruħ. L-aħħar li żbroffa l-vulkan li jinsab mal-10 kilometri minn Goma, kien fl-2002 u kien qatel 250 persuna u ħalla mal-120,000 ruħ bla saqaf fuq rashom. Eluf ta' nies ħarbu matul il-lejl, uħud iġġorru saqqijiet u oġġetti personali oħra lejn il-fruntiera mal-Rwanda.